《悼亡友周诗二首》
明代·皇甫汸

陶令弃官日，征君寝瘵时。
巨卿宵梦愕，元伯晨讣驰。
申缄五情塞，抚膺双涕垂。
既捐韩康肆，复卷严平帷。
冥数岂无验，良药宁自医。
夙昔重季诺，感激平原知。
虽乏担石蓄，能薄千金施。
游魂眷仲里，托体虞山隈。
死生交已谢，留恨翟门题。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。